**אבחון תעסוקתי**

חלק מתהליך בדיקת המועמדות לחברת "רותם תעשיות" כולל מבחני אבחון תעסוקתי.

מטרת האבחון היא כלי תומך בתהליך הגיוס לבדיקת התאמתך לתפקיד ולארגון.

**באיזה שלב בתהליך הגיוס מתבצע האבחון?**

עם התקדמותך בתהליך המועמדות, רכזת משאבי אנוש המטפלת במועמדותך תתאם עמך את אופן האבחון, מיקומו ומועדו.

**היכן וכיצד ניתן לבצע את האבחון?**

אנו מבצעים מבחנים על פי התפקיד אליו הנך מיועד: אבחון מקוצר שניתן לעשות מביתך או ממשרדי החברה או יום אבחון מלא באחד ממכוני האבחון אשר אנו עובדים עמו.

**מהו משך יום האבחון?**

יום אבחון מקוצר נערך בין שעתיים ל4 שעות, יום אבחון מלא מתחיל ב8:00 ונמשך בדרך כלל כ-8 שעות.

**מה כולל האבחון?**

מבנה האבחון נקבע על פי התפקיד אליו הנך מיועד ויכול לכלול מבחני כישורים, שאלונים אישיים ראיונות, דינמיקה קבוצתית, מבדק אמינות ועוד.

**מה ניתן לעשות במידה וביצעתי אבחון בעבר?**

אם ביצעת אבחון תעסוקתי **בשנתיים האחרונות** לתפקיד **דומה** וברצונך להעביר את תוצאות האבחון אלינו, יש באפשרותך לחתום על טופס ויתור סודיות ואנו נבקש מהמכון את תוצאות האבחון שעשית.

ניתן למצוא טופס ויתור סודיות ברשימת המסמכים באתר.

יש למלא הטופס ולהעבירו חתום אל מחלקת משאבי האנוש בארגון.

**התהליך הינו דיסקרטי והחברה עבורה עשית את האבחון בעבר לא תדע על כך.**

**בהצלחה!**